ગઈ સદીમાં મુખ્યમંત્રી પદે હતા ત્યારે જેવી ફેંકાફેંક કરતા હતા એવી જ નિવેદનબાજી કેશુભાઈ પટેલ એકવીસમી સદીના 2012માં કરી રહ્યા છે. અઠવાડિયા અગાઉ સુરતમાં કડવા પાટીદારોના સમુહ લગ્નોત્સવમાં પહોંચેલા તેઓ કહે છે 'ગુજરાતમાં પટેલો ભયભીત છે.' પછી બીજું નિવેદન ફટકારે છે 'ગુજરાતમાં હવે ગુનાખોરીમાં પણ પટેલોના નામ છાપે ચમકવા લાગ્યા છે અને પોલીસ ચોપડે ચઢવા લાગ્યા છે.' બાપલીયા હવે આમાં શું સમજવું? ભયભીત હોય એ ગુનાખોરીના રવાડે ચઢે ખરો? કેશુબાપા સિવાય કોઈ ના સમજાવી શકે, મારા બાપ. નવાઈ એ છે કે ગુજરાતે આવા 'નમૂના'ઓને પણ રાજ્યસભામાં પાર્સલ કર્યા હતા.